Etter Prøysens død i 1970 var det et ønske om et sentralt minnesmerke over ham. Utenfor NRKs lokaler på Marienlyst ligger «Steinrøysa neri bakken», et minne som ble etablert i 1971 på initiativ fra NRK. Steinrøysa består av én stein fra hver kommune i Norge. Steinrøysa er siden utviklet til en minnelund over Prøysen, Erik Bye og Otto Nielsen; de tre samarbeidet i radioprogrammet Søndagsposten.